สงสัยค่ะว่าเป็นอะไรพอดีเป็นตุ่มเล็กที่กลีบอวัยวะเพศ เป็นได้หลายเดือนแล้วค่ะช่วงเป็นแรกๆก็ไม่เจ็บ แล้วก็นึกว่ามันจะยุบเอง แต่มาจนถึงทุกวันนี้เวลาเดิน ปั่นจักรยานมันเจ็บๆอ่ะค่ะ ต้องรักษาไงดีคะ ไม่กล้าพบด้วยมันอายๆค่ะ
สวัสดีค่ะ ตุ่มที่กลีบอวัยวะเพศหญิง อาจเกิดจาก1.เริมที่อวัยวะเพศ2.การติดเชื้อแบคทีเรีย ทำให้เกิดรูขุมขนอักเสบและอุดตันบริเวณอวัยวะเพศ อาจเจ็บหรือมีหนองเล็กๆให้เห็นได้3.หูดเช่นหูดหงอนไก่ หูดข้าวสุก4 มีการอุดตันของต่อมตรงบริเวณอวัยวะเพศ ชื่อต่อมบาร์โทลินการแยกโรคต้องอาศัยการเห็นรอยโรคจริงร่วมด้วย จึงแนะนำไปพบแพทย์ผิวหนังหรือสูตินรีแพทย์ใกล้บ้านเพื่อยืนยันการวินิจฉัย ควรรีบไปถ้าตุ่มเจ็บมาก มีลักษณะเหมือนมีหนอง แดง และร้อนร่วมด้วย มีไข้ ซึ่งเป็นอาการของการอักเสบติดเชื้อ จำเป็นต้องได้ยาฆ่าเชื้อที่ตรงกับโรคในการรักษา ไม่จำเป็นต้องอายหรือกลัวนะคะ เพื่อประโยชน์ต่อตนเองในการรักษาค่ะการดูตัวเองเบื้องต้น ไม่แกะหรือเกาตุ่มที่อวัยวะเพศ รักษาความสะอาดของอวัยวะเพศทั่วไป ใช้น้ำเปล่าสะอาดล้าง ไม่เอาสบู่ถู ตอนนี้ยังไม่แนะนำให้เอายาอะไรไปทา เพราะยังไม่ทราบการวินิจฉัย และไม่ให้อวัยวะเพศเกิดความอับชื้น